CELEX: 62008TN0561
Language: lv
Date: 2008-12-15 00:00:00
Title: Lieta T-561/08: Prasība, kas celta 2008. gada 15. decembrī — Bactria un Gutknecht /Komisija

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/37
            
         Prasība, kas celta 2008. gada 15. decembrī — Bactria un Gutknecht/Komisija
   (Lieta T-561/08)
   (2009/C 55/67)
   Tiesvedības valoda — angļu
   Lietas dalībnieki
   
      Prasītāji: Bactria Industriehygiene-Service Verwaltungs GmbH, Kirchheimbolanden (Vācija), Jürgen Gutknecht, Kirchheimbolanden (Vācija) (pārstāvji — K. Van Maldegem un C. Mereu, advokāti)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atzīt prasību par pieņemamu un pamatotu;
            
         
               —
            
            
               piespriest Eiropas Kopienai atlīdzināt zaudējumus, kas prasītājiem nodarīti: i) nelikumīgi pieņemot Pirmās pārskata regulas 6. panta 2. punktu un Otro pārskata regulu, kā arī Komisijas Regulu Nr. 1451/2007; vai pakārtoti, ii) Komisijai neesot veikušai vajadzīgos pasākumus, lai garantētu BPD [Direktīvā 98/8] paredzētās prasītāju tiesības uz informācijas aizsardzību un novērstu parazitējošu darbību pārskata programmas gaitā, kopsummā EUR 3 912 569 apmērā vai citā summā, kā šīs tiesvedības gaitā noteiks prasītāji vai Pirmās instances tiesa ex aequo et bono;
            
         
               —
            
            
               pakārtoti, starpspriedumā noteikt, ka Eiropas Kopienai ir pienākums atlīdzināt nodarītos zaudējumus, un uzdot lietas dalībniekiem saprātīgā termiņā pēc sprieduma pasludināšanas dienas iesniegt Pirmās instances tiesā aprēķinus par pušu starpā norunātās atlīdzības summu vai, pusēm nevienojoties, uzdot lietas dalībniekiem tajā pašā termiņā iesniegt Pirmās instances tiesai savus prasījumus kopā ar detalizētiem aprēķiniem to pamatošanai;
            
         
               —
            
            
               piespriest Eiropas Kopienai maksāt prasītājiem atlīdzības procentus pēc nokavējuma procentu likmes kopš zaudējumu nodarīšanas dienas;
            
         
               —
            
            
               piespriest Eiropas Kopienai maksāt nokavējuma procentus, kas aprēķināti pēc likmes 8 % vai jebkādas citas pienācīgas likmes, ko noteiktu Pirmās instances tiesa, no maksājamās summas par laiku no Pirmās instances tiesas sprieduma pasludināšanas dienas līdz faktiskai samaksai; un
            
         
               —
            
            
               piespriest Komisijai atlīdzināt visus tiesāšanās izdevumus šajā tiesvedībā.
            
         Pamati un galvenie argumenti
   Prasībā prasītāji saskaņā ar EKL 235. pantu lūdz atlīdzināt zaudējumus, kas tiem esot nodarīti, pieņemot Komisijas 2000. gada 7. septembra Regulas Nr. 1896/2000 par Eiropas Parlamenta un Padomes Direktīvas 98/8/EK [par biocīdo produktu laišanu tirgū] (1) 16. panta 2. punktā minētās programmas pirmo posmu (2) 6. panta 2. punktu un Komisijas Regulu Nr. 2032/2003 (3), kā arī Komisija Regulu Nr. 1451/2007 (4).
   Pakārtoti, prasītāji lūdz atlīdzināt zaudējumus, kas tiem esot nodarīti ar to, ka Komisija neesot nodrošinājusi, ka tiek ievērotas pieteikuma iesniedzējiem Direktīvas 98/8 12. pantā piešķirtās tiesības uz informācijas aizsardzību. Turklāt tie apgalvo, ka Komisijas nelikumīgās rīcības rezultātā prasītājiem nodarītie zaudējumi izpaužas kā ievērojams pirmā prasītāja uzņēmuma vērtības samazinājums un atrautā pelņa (lucrum cessans), ko pirmais prasītājs būtu guvis, pārdodot attiecīgos biocīdos produktus un minēto biocīdo produktu sastāvā esošās aktīvās vielas, ja vien Kopiena nebūtu šādi rīkojusies.
   Tiek apgalvots, ka papildus zaudējumiem, kas otram prasītājam esot nodarīti kā pirmā prasītāja [sabiedrības] daļu turētājam un tādējādi īpašniekam, otrais prasītājs esot zaudējis arī iztikas līdzekļus. Visbeidzot, prasītāji lūdz atlīdzības procentus pēc nokavējuma procentu likmes par laiku no apgalvoto zaudējumu rašanās dienas.
   
      (1)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV 1998 L 123, 1. lpp.).
   
      (2)  Komisijas 2000. gada 7. septembra Regula (EK) Nr. 1896/2000 par Eiropas Parlamenta un Padomes Direktīvas 98/8/EK [par biocīdo produktu laišanu tirgū] 16. panta 2. punktā minētās programmas pirmo posmu (OV 2000 L 228, 6. lpp.).
   
      (3)  Komisijas 2003. gada 4. novembra Regula (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū un ar ko groza Regulu (EK) Nr. 1896/2000 (OV 2003 L 307, 1. lpp.).
   
      (4)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV 2007 L 325, 3. lpp.).